### Beslutningstema

Der skal tages stilling til Tønder Kommunes låneoptagelse i 2023 i henhold til låneramme for 2022.

### Sagsfremstilling

Der er i forbindelse med regnskab 2022 foretaget en opgørelse af Tønder Kommunes låneramme for 2022. Opgørelsen er foretaget med baggrund i bekendtgørelse nr. 1580 af 17. december 2013 (Lånebekendtgørelsen).

Beslutningen om optagelse af lån skal være truffet af Kommunalbestyrelsen senest 31. marts 2023, og lånet skal være optaget senest 30. april 2023. Ellers bortfalder låneadgangen.

![](data:image/png;base64...)

Tønder Kommune havde søgt om lånedispensation for 2022 fra lånepuljen på det ordinære anlægsområde, men fik afslag. Der er derfor ingen lånemulighed ud over den automatiske låneadgang.

Der er i budget 2022 budgetteret med en låneoptagelse på 13,3 mio. kr. Dette giver lånerammen for 2022 ikke fuldt ud mulighed for.

I forhold til den Økonomiske Politik 2023-2026 skal langfristet gæld pr. indbygger (ekskl. ældreboliglån og indefrosne feriemidler) altid ligge under 8.000 kr. pr. indbygger.

Den langfristede gæld (ekskl. Ældreboliglån og Lønmodtagernes Feriemidler) ligger ultimo 2022 på 8.413 kr. pr. indbygger, men hvis lånerammen for 2022 udnyttes, vil den samlede gæld som konsekvens af ordinære afdrag, ultimo 2023 være faldet til 7.950 kr. pr. indbygger.

Deponering:

Der er i 2022 opført en ny bygning til Kindergarten Lügumkloster. Da Tønder Kommune ifølge driftsoverenskomst med [adresse] (Deutsche Kindertagesstätten und Clubs in der Kommune Tondern) afholder lejeudgiften, skal der i henhold til lånebekendtgørelsen deponeres/alternativt modregnes i lånerammen, et beløb svarende til opførelsesudgifter inkl. moms, dog fratrukket ejendomsværdien af tidligere bygning. Sagen er behandlet på Kommunalbestyrelsens møde den 26. januar 2022.

Opførelsesudgifterne beløber sig i alt til 19,264 mio. kr. Ejendomsværdien for tidligere bygning er 0,680 mio. kr. Deponering eller modregning i låneramme udgør i alt 18,584 mio. kr. Deponeringen frigives over 25 år.

### Lovgrundlag

 Bekendtgørelse nr. 1580 af 17. december 2013

### Fagchefen for Økonomi og Løn indstiller,

at der deponeres 18,584 mio. kr. som konsekvens af ny bygning til Kindergarten Lügumkloster,

at der optages lån på 7,836 mio. kr. svarende til fuld udnyttelse af lånerammen for 2022,

at borgmesteren bemyndiges til på hjemtagelsestidspunktet at vælge det mest fordelagtige lån i sædvanlig lånesituation, og

at indstillingen videresendes til Kommunalbestyrelsen.

Beslutning fra Økonomiudvalget, 22. marts 2023, pkt. 8:

Indstillingen anbefales.

### Beslutning

Indstillingen godkendt.